
Бүген Татарстан Республикасы Президенты Рөстәм Миңнеханов Будапештта Венгрия тышкы икътисадый багланышлар һәм тышкы эшләр министры, Россия-Венгрия хөкүмәтара комиссиясе рәистәше Петер Сиярто белән очрашты. Яклар Россия-Венгрия мөнәсәбәтләре кысаларында Венгрия белән Татарстан хезмәттәшлеге мәсьәләләре буенча фикер алышты. Петер Сиярто билгеләп үткәнчә, Россия Венгриянең мөһим партнеры булып кала бирә. «Россия-Венгрия хезмәттәшлеге, регионнарны күбрәк җәлеп иткән саен, уңышлырак була барачак», - диде Петер Сиярто.

Бүген Татарстан Республикасы Президенты Рөстәм Миңнеханов Будапештка эш сәфәре кысаларында «Гюттлер» (Guttler) очрашты. Очрашу Венгрия-Татарстан бизнес-форумында узды («Кемпински» отеле, Будапешт). «Гюттлер» компаниясе вәкилләре продукцияләре турында сөйләделәр, шулай ук Татарстан Республикасының агросәнәгать секторында хезмәттәшлек итәргә теләкләрен белдерделәр, аерым алганда, үз продукцияләрен республикага китерергә теләгәннәре турында хәбәр иттеләр.




Бүген Татарстан Республикасы Президенты Рөстәм Миңнеханов Венгриядә татар диспорасы вәкилләре белән очрашты. Очрашу Рөстәм Миңнехановның Будапештка эш сәфәре кысаларында узды. Очрашу урыны "Кемпенски" кунакханәсенең конференц-залларының берсе булды, анда бүген шулай ук Венгрия-Татарстан бизнес-форумы да үткәрелә. Рөстәм Миңнехановка Венгриядә яшәүче татарларның тормыш хәле турында, аларга гореф-гадәтләрен, мәдәниятны, татар телен онытмаска ярдәм итүче чаралар турында сөйләделәр. Очрашуны оештыручыларның берсе "Әлифба" мәдәни-белем бирү фонды идарәсенең рәисе Рита Хәсәнова булды.

Бүген Будапештта Татарстан Республикасы Сәүдә-сәнәгать палатасы белән Венгерия Милли Сәүдә Йорты арасында хезмәттәшлек турында килешүгә имза салынды.

Документка имзаларны Татарстан Республикасы ССП Шамил Агиев һәм Венгрия Милли Сәүдә Йорты башлыгы Георгий Керекеш салды.

Имза салу тантанасында Венгрия-Татарстан бизнес-форумы кысаларында («Кемпински» кунакханәсе, Будапешт) Татарстан Республикасы Президенты Рөстәм Миңнеханов катнашты.

Бүген Татарстан Республикасы Президенты Рөстәм Миңнеханов Будапештта Венгрия Дәүләт собраниесе (парламенты) Рәисенең беренче урынбасары Янош Латорцаи белән очрашты.

Очрашу Венгриянең Парламент бинасында узды, чарада Россия Федерациясенең Венгриядәге Гадәттән тыш һәм Тулы вәкаләтле илчесе Владимир Сергеев та катнашты.

Словения бизнесы Россия икътисады белән кызыксына,һәм Россия – без хезмәттәшлекне үстерергә теләгән ил. Бүген бу хакта Люблянада Словения Республикасы Сәүдә-сәнәгать палатасының конференц-залында узган Татарстан-Словения бизнес-форумында катнашучылар сөйләштеләр. Форум эшендә Татарстан Республикасы Президенты Рөстәм Миңнеханов, Россия элемтә һәм массакүләм коммуникацияләр министры, сәүдә-икътисадый һәм фәнни-техник хезмәттәшлек буенча Россия-Словения хөкүмәтара комиссиясе рәистәше Николай Никифоров, Россиянең Словения Республикасындагы Гадәттән тыш һәм Тулы вәкаләтле вәкиле Доку Завгаев, шулай ук Словения Республикасы бизнес вәкилләре, Татарстан Республикасы делегациясе әгъзалары катнашты.

Бүген Татарстан Республикасы Президенты Рөстәм Миңнеханов Словения Республикасының икътисадый үсеш һәм технологияләр министры Здравко Почивальшек белән очрашуда киләсе сәүдә-икътисадый һәм фәнни-техник хезмәттәшлек буенча Россия-Словения хөкүмәтара комиссиясен Казанда үткәрергә тәкъдим итте. Очрашу Рөстәм Миңнехановның Словения башкаласы Любляна шәһәренә эш визиты кысаларында узды. Очрашуда шулай ук Россия элемтә һәм массакүләм коммуникацияләр министры Николай Никифоров, Россиянең Словения Республикасындагы Гадәттән тыш һәм Тулы вәкаләтле вәкиле Доку Завгаев, шулай ук Татарстан Республикасы делегациясе әгъзалары катнашты.


Словения Республикасы Россия һәм аның регионнары белән хезмәттәшлекне киңәйтергә, конкрет нәтиҗәләргә ирешергә тели. Бүген бу хакта Татарстан Республикасы Президенты Рөстәм Миңнеханов белән очрашуда Словения Республикасы Дәүләт Советы Рәисе Митя Бервар хәбәр итте.

Очрашу Словения Парламенты бинасында (Любляна) узды, анда Россия элемтә һәм массакүләм коммуникацияләр министры Николай Никифоров, Россиянең Словения Республикасындагы Гадәттән тыш һәм Тулы вәкаләтле вәкиле Доку Завгаев, шулай ук Татарстан Республикасы делегациясе әгъзалары катнашты.
Рәсми Татарстан